*პროფესიული საგანმანათლებლო პროგრამა დამტკიცებულია*

*შპს საზოგადოებრივი კოლეჯი ,,ამაგის“ დირექტორის 2017 წლის 20 თებერვლის ბრძანება N 18*

***საზოგადოებრივი კოლეჯის დირექტორი: რუსუდან სუხიშვილი***

**შპს საზოგადოებრივი კოლეჯი ,,ამაგი“**

****

**მესამე საფეხურის ინფორმაციული ტექნოლოგის პროფესიული პროგრამა**

**2016 - 2017**

|  |  |
| --- | --- |
| *პროფესიული საგანმანათლებლო პროგრამის სახელწოდება* | მესამე საფეხურის ინფორმაციული ტექნოლოგის პროფესიული პროგრამა |
| *მიმართულება* | ინჟინერია |
| *პროფესიული განათლების საფეხური* | III |
| *მისანიჭებელი პროფესიული კვალიფიკაცია* | ინფორმაციული ტექნოლოგის მესამე საფეხურის პროფესიული კვალიფიკაცია. |
| *სწავლების ენა* | ქართული |
| *პროგრამის შემუშავების თარიღი* | 2016- 2017 |
| *პროგრამის ხელმძღვანელი* | გიორგი საზანდრიშვილი |

|  |  |  |
| --- | --- | --- |
| *პროფესიულ პროგრამაზე დაშვების წინაპირობა:* | | |
| მესამე საფეხურის ინფორმაციული ტექნოლოგის პროფესიული პროგრამაზე დაშვების წინა­პი­რობა: ზოგადი განათლების საბაზო საფეხური,არაფორმალური პროფესიული განათლების აღიარების წესი. | | |
| *დამატებითი მოთხოვნები* | | |
| ინფორმაციული ტექნოლოგის საგანმანათლებლო პროგრამის სპეციალობის მასწავლებელი სასურველია იყოს CISCO-ს აკადემიის ინსტრუქტორი. | | |
| *ECTS, პროფესიული პროგრამის მოცულობა:* | | |
| * ინფორმაციული ტექნოლოგის მესამე საფეხურის პროფესიული საგანმანათლებლო პროგრამა მოიცავს 35 კრედიტს – 875 საათი , აქედან:   21 კრედიტი–სასწავლო და საწარმოო პრაქტიკას.  14 კრედიტი–სასწავლო კომპონენტს.   * 40 % ეთმობა სასწავლო კომპონენტს, ხოლო 60% - პრაქტიკის კომპონენტს. * პრაქტიკისა და სასწავლო კომპონენტის პროცენტული თანაფარდობა შესაბამისობაშია ინფორმაციული ტექნოლოგის დარგობრივ პროფესიულ სტანდარტთან; * პროგრამის ხანგრძლივობა – 30 კვირა. | | |
| *პროფესიული საგანმანათლებლო პროგრამის მიზანი:* | | |
| მოამზადოს პერსონალური კომპიუტერის აპარატურული და პროგრამული უზრუნველყოფის კვალიფიცირებული სპეციალისტი, რომელიც ფლობს აპარატული უზრუნველყოფისა და ოპერაციული სისტემების დაყენების, განახლების დაზიანებების აღმოფხვრის, ოპტიმიზაციის, დიაგნოსტირებისა და მომსახურებისათვის საჭირო სპეციალურ ტექნიკურ უნარ–ჩვევებს. | | |
| *სწავლის შედეგები და ინფორმაციული ტექნოლოგის მესამე საფეხურის კვალიფიკაციის აღმწერი:* | | |
| *კომპეტენციები ზოგადი დარგობრივი* | | |
| *ცოდნა და*  *გაცნობიერება* | აქვს სფეროსათვის დამახასიათებელი ძირი­თადი ფაქტების, პრინციპების, პრო­­ცესებისა და ზოგადი კონცეფ­ციე­ბის ცოდნა, აცნობიე­რებს გართულე­ბუ­ლი ამოცანების შესასრუ­ლებ­ლად აუცილებელ ნაბიჯებს. | **იცის:**  თანამედროვე კომპიუტერების არქიტექტურა;  კომპიუტერების შიგა კომპონენტების (დედაპლატა, ცენტრალური პროცესორი, მუდმივი და ოპერატიული მეხსიერების მიკროსქემები, გამაგრილებელი სისტემები, გაფართოების პლატები, ინფორმაციის შემნახველი მოწყობილობები, შიგა კაბელები) დანიშნულება და მახასიათებლები;  აპარატურული და პროგრამული უსაფრთხოების წესები; სტაციონარული და პორტატიული კომპიუტერების მსგავსება და განსხვავება; პერიფერიული მოწყობილობების გამართვა და მათი მუშაობის პრინციპები; ოპერაციული სისტემის დანიშნულება და მუშობის პრინციპები;  ოპერაციული სისტემის აპარატურული უზრუნველყოფის მოთხოვნები და პლატფორმასთან შესაბამისობის განსაზღვრა; ოპერაციული სისტემის დაყენება და პარამეტრების განსაზღვრა;  ოპერაციული სისტემების გაუმართაობების მიზეზების მოძიება და აღმოფხვრა; სამომხმარებლო და ანტივირუსული პროგრამების მოწყობა; კომპიუტერული ქსელის არსი და უპირატესობა; ქსელური მოწყობილობების დანიშნულება და მახასიათებლები; დამისამართება, გამტარუნარიანობა და მონაცემთა გადაცემა; ლოკალური ქსელის არქიტექტურა და ტოპოლოგიები; კომპიუტერული ქსელის მუშაობის პრინციპები და ქსელური სერვისების გამოყენება; აპარატურული და პროგრამული დიაგნოსტიკური საშუალებები და წარმოქმნილი პრობლემების გადაწყვეტის საკითხები; |
| *ცოდნის პრაქტიკაში*  *გამოყენების უნარი* | შეუძლია გამოიყენოს დარგის სპეცი­ფი­კისათ­ვის დამახასიათებელი უნარე­ბის ფართო სპექტ­რი, შეაფასოს დავა­ლებების შესასრუ­ლებ­ლად სხვადასხვა მიდგომები შეარჩიოს და მიუსადაგოს სათანადო მეთოდები, ინსტ­რუ­მენტები და მასალები. | **შეუძლია:**  კომპიუტერის აწყობა, მოდერნიზაცია და გამართვა; პროფილაქტიკური მომსახურება ფუნქციური შესაძლებლობების გაზრდის მიზნით; გაუმართაობების აღმოფხვრა და კომპიუტერების შეკეთება; პერიფერიული მოწყობილობების დამატება და გამართვა; დრაივერების ინსტალაცია და განახლება; ოპერაციული სისტემის შერჩევა კლიენტის მოთხოვნების საფუძველზე, მისი დაყენება, გამართვა და ოპტიმიზაცია;  სამომხმარებლო და ანტივირუსული პროგრამების ინსტალაცია, განახლება და გამართვა;  მონაცემთა აღდგენა; აპარატურული და პროგრამული უზრუნველყოფის დიაგნოსტიკა, წარმოქმნილი პრობლემების მიზეზის დადგენა და მის კვლიფიციურ აღმოფხვრა;  მცირე საოფისე ქსელების დაპროექტება და მოწყობა.ქსელური მოწყობილობებისა და კაბელის ტიპების არჩევა;ქსელის ინსტალაცია და ტესტირება;ქსელური რესურსების კონფიგურაცია. |
| *დასკვნის*  *უნარი* | შეუძლია განსხვავებულ სიტუაციებში წამოჭ­რი­ლი პრობლემების გადასაჭ­რე­ლად ინფორ­მა­ციის ცნობილი წყაროე­ბით სარგებლობა, მათი შეფასება და ანალიზი. | ტექნიკური დათვალიერების ან კლიენტიდან მიღებული ინფორმაციის საფუძველზე შეუძლია წარმოქმნილ პრობლემის მიზეზების გააზრება, პრიორიტეტების განსაზღვრა და მათი კვალიფიცირებული აღმოფხვრა. საჭიროების შემთხვევაში დამატებითი ინფორმაციის მოძიება შეუძლია ინტერნეტის ან ტექნიკური დოკუმენტაციის გამოყენებით. |
| *კომუნიკაციის უნარი* | შეუძლია ზეპირი და წერილობითი კო­მუ­ნი­კა­ცია პროფესიასთან დაკავში­რე­ბულ საკით­ხებ­ზე განსხვავებულ სიტუაციებში. ეფექტია­ნად იყენებს პრო­­ფესიულ საქმიანობასთან დაკავში­რე­ბულ საინფორმაციო და საკომუნი­კა­ციო ტექნოლოგიებს; შეუძლია უცხო ენის პრაქ­ტიკული გამოყენება. | შეუძლია პროფესიულ თემებზე საუბარი კლიენტებთან, კლიენტისგან ინფორმაციის მიღება პრობლემის შესახებ , კლიენტის კომპიუტერული პრობლემის განსაზღვრა.  საჭიროების შემთხვევაში, როცა მიზანშეწონილია პრობლემის გადამისამართება სხვა სპეციალისტისთვის, შეუძლია კლიენტის პრობლემის აღწერა და წერილობით გადმოცემა.  ახალი ტექნოლოგიების გაცნობის მიზნით, შესაბამისი პრეზენტაციების მომზადება და საკუთარი მოსაზრებების წარდგენა კოლეგებთან ან ხელმძღვანელობასთან. შეუძლია ტექნიკური დოკუმენტაციის გაცნობა და საჭიროების შემთხვევაში მარტივი კომუნიკაცია ინგლისურ ენაზე. აქვს ჯგუფში მუშაობის და კონკრეტულ გარემოსა და სიტუაციასთან ადაპტირების უნარი. |
| *სწავლის*  *უნარი* | შეუძლია წინასწარ განსაზღვრული ამო­ცა­­ნე­ბის ფარგლებში საკუთარ სწავ­ლა­ზე პასუხის­მგებ­ლობის აღება. | ინფორმაციული ტექნოლოგიების მუდმივი განვითარების პირობებში, დამოუკიდებლად შეუძლია პროფესიასთან დაკავშირებული ახალი ინფორმაციის მოძიება, გარჩევა და შესწავლა. ასევე გააჩნია პასუხისმგებლობა პროფესიული და კარიერული ზრდის თვალსაზრსით სწავლის შემდგომ გაგრძელებაზე. |
| *ღირებულებები* | განსხვავებულ სიტუაციებში მოქმე­დებს პრო­ფესიული საქმიანობისათვის დამახასიათე­ბე­ლი ღირებულებების  შე­სა­ბა­მისად. | გაცნობიერებული აქვს ინფორმაციულ ტექნოლოგიებთან მუშაობის იურიდიული და ეთიკური ასპექტები. კლიენტთან ურთიერთობისას იცავს პროფესიული ქცევის ნორმებს და ითვალისწინებს კლიენტის სურვილებს. ასევე იცავს უსაფრთხოების წესებს. პასუხისმგებელია მასზე დაკისრებული სამუშაოს დროულად და ხარისხიანად შესრულებაზე. |
| *პროფესიული საგანმანათლებლო პროგრამით სწავლების მეთოდები:* | | |
| სწავლების პროცესის ორგანიზება მიზნად ისახავს ისეთი მე­­თოდების გამოყენებას, რომ­ლებიც წინამდებარე პროფე­სი­ული პროგ­­რამის პრაქ­­ტიკული რეა­ლი­ზაციის შედეგად უზრუნველყოფენ კურსდამთავრებულის შე­საბამისი ცოდნის, უნა­­რე­ბისა და კომპეტენციების მიღწევას.  სწავ­ლების პროცესში გამოიყენება როგორც კონკრეტული მეთოდე­ბი (ვერბა­ლური - თე­მის ახსნა. გამოკითხვა, მსჯე­ლობა და დე­ბატები, მოხსენების წარდგენა; წე­რითი - ლექციებზე ჩანაწერები, პრაქ­­ტი­კუ­ლი მეცადინებე­ბის­თვის დავალების მომ­ზადება, სამუშაო ჯგუფში მოხსენების/პრე­ზენ­ტა­ციე­ბის მომზადება, ამო­ნა­წე­რები სა­ხელ­მძღვა­ნელოდან; საინფორმაციო-საკომუნიკაციო ტექ­ნო­ლო­­გი­ე­ბის გამო­ყე­ნება - ინფორმაციის მოძიე­ბა და და­­მუშავება, პროფესიასთან დაკავშირე­ბუ­ლი პრაქტიკული ხასიათის ამოცანების შესრულება, მოხსენებისთვის საილუსტრაციო მასალის მომზადება და სხვ.), ასე­ვე სხვადასხვა მე­თო­დების კომბინირება (მაგ., ლექცი­ებ­ზე - მოსმენა და ჩანაწერი; პრაქტიკული მეცადინეობზე - ვერბალური: აქტივობა, შესწავლილ თემასთან დაკავშირებუ­ლი საკით­­ხე­ბის განხილვა და მსჯელობა, წერილობითი: დავალების მომზადება; საინფორმაციო ტექნოლო­გი­ე­ბის გამოყენება: კონკ­რეტულ საკითხ­თან და­კავშირებული ინფორმაციის მოძიება; სამუშაო ჯგუფში მუშაობისას - წე­რი­­ლო­ბით მომზადე­ბული. კომპიუტერული ტექნიკისა და შესაბამისი კომპიუტერული პროგრამების გამოყენებით გა­ფორმებული/ილუსტ­რირებული და ვერბალუ­რად წარდგენილი მოხსენებები და ა.შ.). მეთოდების კომ­ბი­ნირება უზ­რუნ­ველყოფს სასწავლო პროცესში პროფესიულ სტუდენტ­თა ჩართულობას, მათი შესაძლებლობების გამოვლენასა და გან­ვითარებას. | | |
| *პროფესიული საგანმანათლებლო პროგრამით სწავლების ფორმატი:* | | |
| პროფესიული საგანმანათლებლო პროგრამით სწავლება ითვალისწინებს შემდეგ ფორმატს: თეორიული სასწავ­ლო კურსების შესწავ­ლა და პრაქტიკა, რომელიც მოიცავს სასწავ­ლო პრაქ­ტი­კას/სამუშაო ადგილის სიმულირებას, საწარმოო პრაქტიკას. სასწავლო პრო­ცესი მიმდინარეობს პროფესიული პროგრამის სასწავლო გეგმის შესაბამისად და მოიცავს:  სასწავლო კურსების შესწავლით (ლექციები, სამუშაო ჯგუფში მუშაობა) პროფესიულ სტუდენტს უყალიბდება პრო­ფე­სიისთვის აუცილებელი თეორიული ცოდნა. პრო­ფე­სიულ სტუდენტთა თეო­რიული ცოდნა შე­მოწმ­დება სამუშაო ჯგუფში მუშაობისას მიღებული შეფასებებით, შუა­ლე­დური და დასკვნითი გამოც­დე­ბის მეშვეობით. პროფესიულ სტუდენტსა და სასწავლო კურ­სის წამყვან ლექტორს/მას­წავლებელს შო­რის ინდივიდუალური მუშაობის გაზრდით მიზნით სას­წავლო კურსის წამყვანი ლექ­ტორე­ბი/მას­წავლებლები პრო­ფე­სიულ სტუდენტებს ჩაუტარებენ კონსულტაციებს.  პროფესიული პროგრამის მნიშვნელოვანი კომპონენტია პრაქტიკა, რომელშიც მოიაზრება:  **სასწავლო პრაქტიკის მიზანია,** პროფესიულ სტუდენტს ჩამოუყალიბოს პრაქტიკული უნარ-ჩვევები, დაეხ­მა­როს სას­წავლო კურსების შესწავლით მიღებული თეორიული ცოდნის გამყარებაში და ასწავლოს მისი დამოუკიდებ­ლად, პრაქტიკული გამოყენება რეალურ გარემოსთან დაახლოებულ პირობებში სამუშაო ადგილის სიმულაციის გზით. სას­წავლო პრაქტიკა ჩატარდება გამოცდილი და სათანადო კვალიფიკაციის მქონე სპეცია­ლისტის მეთვალყურეობით.  **საწარმოო პრაქტიკას, პროფესიული სტუდენტები გაივლიან სხვადასხვა საწარმოებ­ში/ორგანიზაციებში, რადგან საწარმოო პრაქტიკის მიზანია პროფესიულ სტუდენტს რეალურ გარემოში გააცნოს მისი მომავალი სამუშაო ადგილი, შესასრულებელი ფუნქციები და დაეხმაროს ამ ფუნქციების შესრულების უნარ-ჩვევების გამომუშავებაში უშუალოდ პრაქტიკული საქმიანობის შედეგად.**  პროფესიული კვალიფიკაცია ენიჭება პროფესიულ სტუდენტს სწავლის ბოლო ეტაპზე - საგანმანათლებლო პროგრამით განსაზღვრული ყველა კომპონენტის–სასწავლო კურსის, მათ შორის სასწავლო და საწარმოო პრაქტიკის ათვისების შემდეგ. | | |
| *პროფესიული სტუდენტის ცოდნის შეფასების სისტემა:* | | |
| შეფასების მიზანია განსაზღვროს პროფესიული სტუდენტის მიერ მიღებული ცოდნის, უნარების და ღირებულებების დონე პროფესიული პროგ­რამის მიზნებთან და მოთხოვნებთან მიმართებაში:   * შეფასების სისტემა უშვებს:   ა) ხუთი სახის დადებით შეფასებას:  ა.ა) (A) ფრიადი – მაქსიმალური შეფასების 91% და მეტი;  ა.ბ) (B) ძალიან კარგი – მაქსიმალური შეფასების 81-90%;  ა.გ) (C) კარგი – მაქსიმალური შეფასების 71-80%;  ა.დ) (D) დამაკმაყოფილებელი – მაქსიმალური შეფასების 61-70%;  ა.ე) (E) საკმარისი – მაქსიმალური შეფასების 51–60%;  ბ) ორი სახის უარყოფით შეფასებას:  ბ.ა) (FX) ვერ ჩააბარა – მაქსიმალური შეფასების 41-50%, რაც ნიშნავს, რომ პროფესიულ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  ბ.ბ) (F) ჩაიჭრა – მაქსიმალური შეფასების 40% და ნაკლები, რაც ნიშნავს, რომ პროფესიული სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.   * სასწავლო კურსის/მოდულის მაქსიმალური შეფასება 100 ქულის ტოლია. * დაუშვებელია პროფესიული სტუდენტის მიერ მიღწეული სწავლის შედეგების ერთჯერადად – მხოლოდ დასკვნითი გამოცდის საფუძველზე შეფასება. შეფასება უნდა ითვალისწინებდეს:   ა) შუალედურ შეფასებას;  ბ) დასკვნითი გამოცდის შეფასებას.   * პროფესიულ სტუდენტს უფლება აქვს, გავიდეს დამატებით გამოცდაზე დასკვნით გამოცდაზე უარყოფითი შეფასების მიღების შემთხვევაში, არანაკლებ 10 დღეში. * შეფასების კრიტერუმები გაწერილია სასწავლო კურსების სილაბუსებში. | | |
| *პროფესიული საგანმანათლებლო პროგრამით სწავლის დასრულება:* | | |
| პროფესიული საგანმანათლებლო პროგრამა დასრულებუ­ლად ითვლება, თუ პროფესიულმა სტუდენტმა შეისწავლა პროგრამით გათვალისწინებული სასწავლო კურსები, გაიარა სასწავლო და საწარმოო პრაქტიკა, მიიღო მხოლოდ დადებითი შეფასებები, **წინამდებარე პროფესიული საგანმანათლებლო პროგრამის წარმა­ტე­­ბულად დასრულების შემდეგ კურს­დამთავრებულს მიე­ნიჭება** ინფორმაციული ტექნოლოგის მესამე საფეხურის პროფესიული კვალიფიკაცია და გაიცემა აღნიშნულის დამადასტურებელი პროფესიული დიპლომი. | | |
| *დასაქმების სფერო* | | |
| ინფორმაციული ტექნოლოგის პროფესიული კვალიფიკაციის მფლობელს შეეძლება დასაქმდეს სამთავრობო, არასამთავრობო და კომერციულ ორგანიზაციებში ტექნიკოსის თანამდებობაზე; კომპიუტერულ სერვის ცენტრებში პრობლემების დისტანციური უზრუნველყოფის სპეციალისტად; შეეძლება მუშაობა მცირე და საშუალო ტიპის ორგანიზაციებში IT სპეციალისტის თანამდებობაზე, ხოლო პროფილურ ან დიდი მასშტაბის ორგანიზაციაში კომპიუტერული სისტემებისა და ქსელის ადმინისტრატორის თანაშემწედ. | | |

**სწავლის შედეგების რუქა**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| სასწავლო კურსების დასახელება |  |  | |  | | | სწავლის შედეგები | | | |
| **ცოდნა და გაცნობიერება** |  | **ცოდნის პრაქტიკაში გამოყენების**  **უნარი** |  | **დასკვნის უნარი** | **კომუნიკაციის უნარი** | | **სწავლის უნარი** |  | **ღირებულებები** |
| 1. საოფისე კომპიუტერული პროგრამები | **Х** |  | **Х** |  |  | **Х** | |  |  |  |
| 1. ინგლისური ენა | **Х** |  | **Х** |  |  | **Х** | |  |  |  |
| 1. პროფესიული ეთიკა | **Х** |  |  |  | **Х** |  | |  |  | **Х** |
| 1. ოპერაციული სისტემების საფუძვლები | **Х** |  | **Х** |  | **Х** |  | |  |  |  |
| 1. კომპიუტერის პერიფერიული და ქსელური მოწყობილობები | **Х** |  | **Х** |  | **Х** |  | | **Х** |  |  |
| 1. სასწავლო პრაქტიკა |  |  | **Х** |  | **Х** |  | |  |  |  |
| 7 . საწარმოო პრაქტიკა |  |  | **Х** |  | **Х** | **Х** | | **Х** |  | **Х** |

**სასწავლო გეგმა**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| სასწავლო კურსების დასახელება | კრედიტების რაოდენობა | ს ა ა თ ე ბ ი ს გ ა ნ ა წ ი ლ ე ბ ა | | | | | სულ საათების რაოდენობა | სულ საათების რაოდენობა |
| **საკონტაქტო საათები** | | | | **დამოუკიდებელი საათები** |
| **ლექცია/პრაქტიკულ**ი | **ლაბორატორიული** | **პრაქტიკა** | **შუალედური/**  **დასკვნითი შეფასება** |
| 1. საოფისე კომპიუტერული პროგრამები | 3 | 14 | 28 | – | 2/1 | 30 | 75 |  |
| 1. ინგლისური ენა | 3 | 42 | – | – | 2/1 | 30 | 75 |  |
| 3. პროფესიული ეთიკა | 1 | 14 | – | – | 2/1 | 8 | 25 |  |
| 1. ოპერაციული სისტემების საფუძვლები | 3 | 14 | 28 | – | 2/1 | 30 | 75 |  |
| 1. კომპიუტერის პერიფერიული და ქსელური მოწყობილობები | 4 | 28 | 28 | – | 2/1 | 41 | 100 |  |
| 1. სასწავლო პრაქტიკა | 6 | – | – | 144 | 3/3 | – | 150 |  |
| 7. საწარმოო პრაქტიკა | 15 | – | – | 370 | 5 | – | 375 |  |
| სულ | **35** | **112** | **84** | **514** | **26** | **139** | **875** |  |
|  |

|  |  |  |
| --- | --- | --- |
| მესამე საფეხურის ინფორმაციული ტექნოლოგის პროფესიული საგანმანათლებლო პროგრამის განმახორციელებელი პერსონალი | | |
|  |  |  |
|  |  |  |
| 1 | **პროფესიული ეთიკა** | ფარნიაშვილი ფატიმა |
| 2 | **ოპერაციული სისტემების საფუძვლები** | საზანდრიშვილი გიორგი |
| 3 | **კომპიუტერის პერიფერიული და ქსელური მოწყობილობები** | საზანდრიშვილი გიორგი |
| 4 | **სასწავლო პრაქტიკა** | საზანდრიშვილი გიორგი |
| 5 | **საწარმოო პრაქტიკა** | საზანდრიშვილი გიორგი |
| 6 | **საოფისე კომპიუტერული პროგრამები** | მაია მჭედლიშვილი |
| 7 | ინგლისური ენა | ნინო დვალი |

|  |  |  |
| --- | --- | --- |
| მესამე საფეხურის ინფორმაციული ტექნოლოგის პროფესიული საგანმანათლებლო პროგრამის საწარმოოს პრაქტიკის განხორციელების საფუძველი | | |
| № | **საწარმოო პრაქტიკის განმახორციელებელი დაწესებულება/ორგანიზაცია** | მისამართი, მემორანდუმი, მოქმედების ვადა |
| 1 | **შპს ევრორეგიონული სასწავლო უნივერსიოტეტი** | ცხინვალის # 9 |
| 2 |  |  |